Так пачаўся новы віток майго жыцця. Я адкрыў новую старонку, новы вектар, новую частку сябе. Я зайшоў на сайт гэтага часопіса і пабачыў, колькі ўсяго адбываецца ў Беларусі. Для мяне гэта было пацверджаннем, што я не адзін: ёсць людзі, якія ходзяць са мной па адных вуліцах, дзесьці побач, але зусім не бачныя. Яны не паказваюць сябе, можа быць, яны хаваюцца, можа быць, ёсць якія кватэры… Я ізноў адчуў страх. Закрыў старонку і некалькі дзён туды не заходзіў.